Bree Van de Kamp – Wikipedia
(Ohjattu sivulta Bree Hodgen tuttavuudet)
Bree Van de Kampin näyttelijä Marcia Cross vuonna 2008.
Näyttelijä(t) Marcia Cross
Koko nimi Bree Hodge
Bree van de Kamp (entinen nimi)
Bree Mason (tyttönimi)
Ammatti pitopalveluyrittäjä, kirjailija
Ikä syntynyt vuonna 1962
Asuinpaikka 4354 Wisteria Lane, Fairview, Eagle State, USA
Vanhemmat Henry Mason (isä)
- Mason (äiti, kuollut)
Eleanor Mason (äitipuoli)
Puoliso(t) Orson Hodge (ex-aviomies)
Rex van de Kamp (ex-aviomies, kuollut)
George Williams (ex-kihlattu, kuollut)
Ty Grant (ex-kihlattu)
Lapset Andrew van de Kamp (poika Rexin kanssa)
Danielle Katz (tytär Rexin kanssa)
Lastenlapset Benjamin "Benji" Tyson Katz (Daniellen poika)
Muut sukulaiset Fern Mason (isotäti)
Phyllis Van de Kamp (ex-anoppi)
Gloria Hodge (anoppi)
Edwin Hodge (appi, kuollut)
Leo Katz (vävy, Daniellen puoliso)
Alexander Cominis (vävy, Andrew'n puoliso)
Tutut Gabrielle Solis (ystävä)
Katherine Mayfair (ystävä)
Peter McMillan (ex-poikaystävä)
Karl Mayer (ex-rakastaja, kuollut)
Bree Van de Kamp (o.s. Mason, aikaisemmin Hodge) on kuvitteellinen henkilö yhdysvaltalaisesta draamasarjasta Täydelliset naiset. Häntä esittää näyttelijä Marcia Cross.
Bree on konservatiivisin sarjan naisista. Hän rakastaa siivoamista, järjestystä, etikettiä ja puutarhanhoitoa. Hän on perfektionisti, ja hänen työetiikkansa on joskus häilyvän lähellä neuroosia ja pakkomiellettä. Breelle on erittäin tärkeää antaa perheestään hyvä kuva muille, vaikka perheen sisällä kaikki ei olisikaan hyvin. Uskonnoltaan hän on presbyteeri. Bree on toipuva alkoholisti, ja vietti aikaa mielisairaalassa Rexin kuoleman jälkeen.
Naimisissa Bree on ollut kahdesti: ensin Rex Van de Kampin kanssa ja tämän jälkeen Orson Hodgen kanssa. Hän asuu Wisteria Lanella, kuvitteellisessa Faiview'n kaupungissa. Bree tunnetaan kodinhoitotaidoistaan, jotka ovat Martha Stewartin tasolla. Hänet tunnetaan myös gourmet-aterioistaan ja aamiaisherkuistaan, mukaan lukien ananasmuffinit. Viidennellä kaudella Bree on perustanut oman pitopalveluyrityksen Katherine Mayfairin kanssa ja julkaisee keittokirjan nimellä Bree Van de Kamp.
Breen äiti kuoli onnettomuudessa, kun Bree oli pieni ja isä, tuomari, on uusissa naimisissa Eleanor-nimisen naisen kanssa.
Bree tapasi aviomiehensä Rex Van de Kampin collegessa opiskellessaan, ja suostui tämän kosintaan vaikka oli kihloissa jo toisaalla Ty Grant -nimisen miehen kanssa. Bree sai Rexin kanssa kaksi lasta Andrew'n ja Daniellen. Bree ja Rex aikoivat erota, kun selvisi, että Rex oli pettänyt Breetä. Pari kuitenkin sai sovittua, ja ero peruttiin. Hieman sovun jälkeen Rex kuoli sydänkohtaukseen.
Tämän jälkeen Bree alkoi tapailla George Williams -nimistä apteekkaria. Bree ja George olivat kihloissa, mutta Bree purki kihlauksen Georgen käyttäydyttyä aggressiivisesti. Breelle selvisi myös, että George myrkytti Rexin saadakseen Breen itselleen.
Myöhemmin Bree tapasi Susanin tuttavan, Orson Hodgen ja he menivät kihloihin kuuden kuukauden seurustelun jälkeen. Häitä vietettiin vain parin kuukauden kihlauksen päätteeksi ja avio-onnea riitti vaikka Orson vietti aikaa vankilassakin.
Kun tytär Danielle tuli raskaaksi Bree salasi sen perheen mainetta suojellakseen. Bree alkoi esittää itse raskaana olevaa ja otti Daniellen pojan kasvattaakseen sen omanaan. Pojasta tuli Benjamin Tyson Hodge, ja Danielle lähti toiselle paikkakunnalle opiskelemaan. Myöhemmin Bree menetti Benjaminin, kun Danielle haki pojan takaisin.
Breen ja Orsonin suhteeseen tuli kuitenkin ongelmia, kun Bree aloitti oman yrityksen ja keskittyi Orsonin mielestä liikaa töihin. Bree tajusi, ettei ole enää onnellinen ja aloitti avioeroprosessin. Avioeroprosessi keskeytyi, kun Orson alkoi kiristää Breetä pysymään aviossa hänen kanssaan. Bree jäi onnettomaan liittoon, mutta aloitti salasuhteen Susanin ex-miehen Karlin kanssa. Lopulta Bree onnistui vuorostaan kiristämään Orsonia ja Orson suostui eroon. Orson ja Karl ajautuivat kuitenkin tappeluun Orsonin saatua selville Breen pettäneen häntä Karlin kanssa. Samaan aikaan onnettomuuteen joutunut lentokone putosi Wisteria Lanelle aiheuttaen tuhoa. Karl kuoli onnettomuudessa, ja Orson ja useita muita ihmisiä loukkaantui. Orson joutui pyörätuoliin. Bree tunsi huonoa omaatuntoa Orsonin kohtalosta ja sanoi Orsonille haluavansa perua eron. Breen ja Orsonin välit olivat tämän jälkeen aluksi riitaisat, mutta alkoivat vähitellen parantua. Myöhemmin Orson jätti Breen saatuaan selville että Andrew ajoi humalassa autoa tappaen Carlosin äidin, ja Bree salasi sen.
http://abc.go.com/shows/desperate-housewives/bio/bree-hodge/24720
http://www.imdb.com/character/ch0015607/bio
Täydelliset naiset -sarja
Noudettu kohteesta ”https://fi.wikipedia.org/w/index.php?title=Bree_Van_de_Kamp&oldid=16249067”
Sivua on viimeksi muutettu 3. helmikuuta 2017 kello 16.44.